Ν.Πετρίτσι 12/10/2022

ΠΡΟΣ

ΤΟ ΣΥΛΛΟΓΟ ΓΟΝΕΩΝ ΚΑΙ ΚΗΔΕΜΟΝΩΝ

ΤΟΥ ΔΗΜΟΤΙΚΟΥ ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ Ν. ΠΕΤΡΙΣΙΟΥ

**ΕΥΧΑΡΙΣΤΗΡΙΑ ΕΠΙΣΤΟΛΗ**

Με την παρούσα επιστολή θα θέλαμε να ευχαριστήσουμε από καρδιάς την Πρόεδρο κ. Ναούμη Μαρία και τα Μέλη κ. Στοΐλα Δήμητρα , Παπουδάρη Κυριακή, Σφετσιάρη Δέσποινα, Τσαβλίδου Μαρία, Παπαδοπούλου Κατερίνα και Σιαμπίρη Ευγενία του απερχόμενου Διοικητικού Συμβουλίου Γονέων και Κηδεμόνων για το σημαντικό έργο που επιτέλεσαν τα προηγούμενα δυο χρόνια σε συνθήκες ιδιαίτερα δύσκολες για την Εκπαίδευση και όλη την κοινωνία. Με πολλαπλές πρωτοβουλίες και δράσεις στήριξαν παιδιά και εκπαιδευτικούς και συνέβαλαν στην αναβάθμιση της παρεχόμενης εκπαίδευσης. Ενδεικτικά θα αναφέρουμε:

Δημιουργία και εξοπλισμός του Εργαστηρίου Εικαστικών σε συνεργασία με τον κ. Λεβέντη Στέργιο. Αγορά σειράς βιβλίων για το Νηπιαγωγείο και Δημοτικό. Βάψιμο (παγκάκια ,κάγκελα γραφείου) προσωπικά από την κ. Ναούμη Μαρία. Στήριξη παιδιών του σχολείου για συμμετοχή τους σε δράσεις(εκδρομές, θέατρο κλπ)

Δωράκια καλωσορίσματος για τα παιδιά της Α΄τάξης, αναμνηστικά αποφοίτησης στα παιδιά της ΣΤ ΄, Χριστουγεννιάτικα δώρα και βασιλοπιτάκια, Κεράσματα σε διάφορες περιστάσεις, Μαρτάκια, Δώρα για τις μητέρες (Γιορτή της Μητέρας)

Διοργάνωση γιορτών (Τσικνοπέμπτη, Αποκριάτικο Πάρτυ, Χριστουγεννιάτικη γιορτή).

Διοργάνωση Ημερίδας με Ψυχολόγο σε θέματα Συμβουλευτικής Γονέων. Εκδήλωση Παρουσίασης Βιβλίου.

Κοινωνικό έργο ( Συμβολή σε αγορά αναπηρικού αμαξιδίου για παιδί με κινητικά προβλήματα, Οικονομική στήριξη του Συλλόγου Παιδιών με Ειδικές Ανάγκες Βορείου Ελλάδος, Οικονομική στήριξη παιδιών με σοβαρές και επικίνδυνες για τη ζωή τους παθήσεις).

Ενέργειες για την επαναλειτουργία του Τμήματος Ένταξης.

Τις ευγνωμονούμε που μας στήριξαν, με αγάπη, διακριτικότητα, μεγαλοψυχία, έμπνευση και δημιουργική σκέψη.

Ευχόμαστε η παράδοση που υπάρχει σε αυτόν το θεσμό να συνεχιστεί και όλοι οι γονείς και κηδεμόνες να τον στηρίξουν με θέρμη .

Η Διευθύντρια και ο Σύλλογος Διδασκόντων του Δημοτικού Σχολείου